
  mányzatok 2010.évi támogatására

Zárt ülésen:

35-36/2010./III.31./kt.határozat:


- Szociális kérelmek elbírálása

RENDELETEI
7/2010./III.31./sz.rendelet:



- Az Önkormányzata 2009.évi költség--







 vetéséről módosításáról

8/2010./III.31./sz.rendelet:



- Az Önkormányzat 2009.évi zárszámadá-







  sáról

4.sz. 
J E G Y Z Ő K Ö N Y V

Készült a Vörs Községi Önkormányzat Képviselő-testületének 2010. március 31-én 17,00 órakor a Községháza tanácstermében  (8711. Vörs, Alkotmány u.29.)  megtartott  nyilvános üléséről.

Jelen vannak:  Farkas László polgármester



Futó Péter képviselő



Simon György képviselő



Szekeres Zoltán képviselő



Varga Árpád alpolgármester

Igazoltan távol van: Nagy Tamás képviselő

Tanácskozási joggal jelen van:   Török Csilla körjegyző

Farkas László polgármester köszönti a megjelenteket, megállapítja, hogy a testület  nyilvános ülése határozatképes, az ülést megnyitja.

Javaslatot tesz a tárgyalandó napirendi pontokra, javasolja, hogy a meghívóban megjelölt tervezett napirendeken kívül a képviselő-testület 5.) napirendi pontként az Egyéb ügyeket vegye fel.
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

26/2010./III.31./kt.határozat:

Vörs Község Önkormányzatának Képviselő-testülete a 2010.március 31-i ülésén az alábbi napirendet tárgyalja:

Napirend:

1.) Az Önkormányzat 2009.évi költségvetéséről szóló rendelet módosítása

Előadó: Farkas László polgármester

2.) Rendeletalkotás az Önkormányzat 2009.évi zárszámadásáról, és Körjegyzőség 2009.
évi zárszámadásának jóváhagyása
Előadó: Farkas László polgármester

3.) Az Ügyiratkezelési Szabályzat jóváhagyása

Előadó: Farkas László polgármester

4.) 2010.évi közbeszerzési terv jóváhagyása

Előadó: Farkas László polgármester

5.) Egyéb ügyek

Határidő: azonnal

Felelős: Farkas László polgármester

1.)Napirend tárgyalása

Az Önkormányzat 2009.évi költségvetéséről szóló rendelet módosítása

Előadó: Farkas László polgármester

(A rendelettervezet jelen jkv. mellékletét képezi.)

A képviselő-testület tagjai a rendelettervezetben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:
Vörs Község Önkormányzata Képviselő-testületének

7/2010./III.31./sz. rendelete
az Önkormányzat 2009.évi költségvetéséről szóló1/2009./II.27./sz. rendelete módosításáról

Vörs Képviselő-testülete az államháztartásról szóló 1992. évi XXXVIII. törvény (továbbiakban: Áht.) 65. §-ának (1) bekezdésében kapott felhatalmazás alapján 2009. évi költségvetéséről az alábbi rendeletet alkotja:

1.§.

„3.§.

A Képviselő-testület az Önkormányzat 2009.évi költségvetését

	72.010.000.- Ft bevétellel
	Mindösszesen:

72.010.000.- Ft bevétellel

	                0.- Ft hitellel
	

	72.010.000.- Ft kiadással
	Mindösszesen: 72.010.000.- Ft kiadással


Ezen belül:


- a működési célú bevételt




          56.486.000.- Ft-ban

  
- a működési célú kiadásokat




          56.486.000.- Ft-ban

              Ebből:



   - a személyi juttatások kiadásait

 11.332.000.- Ft-ban

               
   - munkaadókat terhelő járulékok                   2.651.000.- Ft-ban

             
  - dologi jellegű kiadásokat


   9.155.000-  Ft-ban



   - ellátottak pénzbeli juttatásait

 10.366.000.- Ft-ban



   - speciális célú támogatásokat

 22.982.000.- Ft-ban 

             - a felhalmozási célú bevételt                                                        15.524.000.- Ft-ban

             - a felhalmozási célú kiadást




          15.524.000.- Ft-ban


  Ebből:



   - a beruházások összegét

              8.155.000.- Ft-ban



   - a felújítások összegét


  7.369.000.- Ft-ban

állapítja meg.

2.§.

Az 1/2009./II.27./sz. rendelet 5.§. (1) bekezdése helyébe az alábbi rendelkezés lép:

„(1) A Képviselő-testület a bevételek és kiadások közötti egyensúly megteremtése érdekében 0 e Ft forrás kiegészítő hitel felvételét hagyja jóvá. Ezen belül a felhalmozási célú hitel összege 0 Ft, a legfeljebb 1 éves időtartamra felvehető folyószámla hitel összege 0 e Ft.

3.§.

(1)E rendelet a kihirdetése napján hatályba.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

2.) Napirend tárgyalása

Rendeletalkotás az Önkormányzat 2009.évi zárszámadásáról, és Körjegyzőség 2009.
évi zárszámadásának jóváhagyása

Előadó: Farkas László polgármester

(A rendelettervezet és az írásbeli előterjesztés jelen jkv. mellékletét képezi.)

A képviselő-testület tagjai a zárszámadási rendelettervezetben foglaltakat, valamint a Körjegyzőség 2009.évi zárszámadásában foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Vörs Község  Önkormányzata
Képviselő-testületének

8/2010./III.31./sz. rendelete

az önkormányzat 2009. évi költségvetési zárszámadásáról

Vörs Község Önkormányzatának  Képviselő-testülete az államháztartásról szóló, többször módosított 1992. évi XXXVIII. törvény 82. §-ában biztosított jogkörében a 2009.évi költségvetési zárszámadásról a következő rendeletet alkotja.

1. §.

(1)  Vörs Önkormányzat Képviselő-testülete a 2009..évi költségvetés végrehajtásáról szóló zárszámadást a 1.sz. és 2.sz. számú mellékletben foglaltaknak megfelelően 

                                               68.801 ezer Ft bevétellel,

                                               61.349 ezer Ft kiadással

jóváhagyja.

(2) A Polgármesteri Hivatal bevételeit forrásonként és a  kiadásokat – ezen belül a kiemelt kiadásokat – feladatonként részletezve a 1.-3.számú mellékletekben foglaltaknak megfelelően fogadja el.

(3) Az önkormányzat bevételeit és kiemelt kiadási előirányzatának teljesítését címenként 4.számú mellékletekben foglaltaknak megfelelően jóváhagyja.

2. §.

(1) A felhalmozási (v. fejlesztési) kiadások teljesítését 2.607 ezer Ft főösszegben, valamint annak feladatonkénti részletezését a 6. számú mellékletben foglaltak szerint elfogadja.

(2) A felújítási kiadások teljesítését 3.209 ezer Ft főösszegben, valamint annak célonkénti részletezését az 5. mellékletben foglaltak szerint elfogadja.

3. §.

Az önkormányzat a 2009. december 31-ei állapot szerinti vagyonát a 9. számú melléklet  - a mérlegben valamint a vagyonleltárban szereplő adatok alapján  413.111ezer Ft-ban állapítja meg. 

4. §.

Az önkormányzat  pénzmaradványát a 10. számú mellékleteknek megfelelően, az önkormányzat 2009.december 1-i pénzkészletét a 8.sz. mellékletben foglaltakat megfelelően  jóváhagyja. A Képviselő-testület a 2009.évi pénzmaradványából 6.058 e Ft felhalmozási pénzmaradványt az  önkormányzat belvízrendezésre, belvízelvezetésre kíván fordítani.
Záró rendelkezések
5. §.

(1) Ez a rendelet a kihirdetés napján lép hatályba, ezzel egyidejűleg a 1/2009./II.27./sz.rendelet, a 12/2009./IX.23./sz. rendelet, és a  14/2009./XI.24./sz rendelet,  hatályát veszti. 

(2) A rendelet kihirdetéséről a jegyző gondoskodik az SZMSZ-ben meghatározottak szerint.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

27/2010./III.31./kt.határozat:

Vörs Község Önkormányzatának Képviselő-testülete a Balatonszentgyörgy-Hollád-Tikos és Vörs Községek Körjegyzősége 2009.évi zárszámadásában foglaltakat megismerte, megtárgyalta, azt jóváhagyólag tudomásul veszi.

Határidő: azonnal

Felelős: Farkas László polgármester

3.) Napirend tárgyalása
Az Ügyiratkezelési Szabályzat jóváhagyása
Előadó: Farkas László polgármester

(Az írásos előterjesztés jelen jkv. mellékletét képezi.)

Török Csilla:

2007-ben megalkotásra került a Körjegyzőség Ügyiratkezelési Szabályzata. A jogszabályi előírások  változása miatt szükségessé vált annak módosítása. Elkészítette az új szabályzatot, amelyet meg kellett küldeni a Dél-Dunántúli Regionális Közigazgatási Hivatal részére egyetértés végett,  miután azt ők áttekintették, megküldték a Somogy Megyei Levéltár részére egyetértés végett. Mindkét szerv az egyetértésével záradékolta, és visszaküldte a hivatal részére. Mivel a Szabályzat nemcsak a Körjegyzőségi iratokat, hanem a Körjegyzőséget fenntartó Önkormányzatok iratkezelését is érinti, ezért egyetértés végett a Képviselő-testület elé tárom.

A képviselő-testület tagjai az írásos előterjesztésben és a szóbeli kiegészítésben foglaltakat megismerte, megtárgyalta.

A képviselő-testület 5 igen szavazattal,  ellenszavazat és tartózkodás nélkül meghozta az alábbi határozatát:

28/2010./III.31./kt.határozat:

Vörs Község Önkormányzatának Képviselő-testület a Balatonszentgyörgy-Hollád-Tikos és Vörs Községek Körjegyzősége 2010.év január hó 1.napjától érvényes  Ügyiratkezelési Szabályzatában foglaltakkal egyetért.

Határidő: azonnal

Felelős: Farkas László polgármester

4.) Napirend tárgyalása

2010.évi közbeszerzési terv jóváhagyása

Előadó: Farkas László polgármester

(Az írásos előterjesztés jelen jkv. mellékletét képezi.)

Farkas László:

A Közbeszerzési tv. szerint az önkormányzatoknak minden év április 15-ig éves összesített közbeszerzési tervet kötelesek készíteni az adott évre tervezett közbeszerzéseikről. Ezen terv nyilvános, melybe mindenki betekinthet, illetve a Közbeszerzések Tanács kérésére az Önkormányzat köteles azt megküldeni. 

2010.évben  Vörs Község Önkormányzatának közbeszerzési törvény hatálya alá tartozó beruházása, beszerzése  várható ugyan, mivel a 2010.évi költségvetésében a közbeszerzési értékhatárt elérő beruházást tervezett, de az pályázat függő, ha nyer a pályázat, akkor lesz, ha nem akkor nem.. Javasolja a testületnek, hogy nemleges közbeszerzési tervet fogadjon el, és ha kiírják a pályázatot a beruházás megvalósítására, akkor majd a közbeszerzési tervét módosítja.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

29/2010./III.31./kt.határozat:

a.) Vörs Község Önkormányzatának Képviselő-testülete a Kbt.5.§.-ában foglaltaknak eleget tesz, az Önkormányzat 2010.évi NEMLEGES közbeszerzési tervét elfogadja.

b.) Vörs Község Önkormányzatának Képviselő-testülete amennyiben közbeszerzés alá eső beszerzést kíván még a 2010-es költségvetési évben majd megvalósítani, közbeszerzési tervét el fogja készíteni, és nyilvánossá teszi.

Határidő: azonnal

Felelős: Farkas László polgármester

5.)Napirend tárgyalása

Egyéb ügyek

5.1. Járdajavításra pénzösszeg jóváhagyása

Előadó: Farkas László polgármester
(Szóbeli előterjesztés)

Farkas László:

Tájékoztatja a testület tagjait, hogy falubejárást végzett, és megállapította, hogy a község belterületén az járdák egy része javításra szorul, a járda javításokat el kell végezni ahhoz, hogy az állaguk megóvásra kerüljön. Az előzetes egyeztetések alapján a felújítás bruttó 900 e Ft-ba kerül. Kéri a testület tagjait, hogy ezen összeget az önkormányzata költségvetésében a 2010.évi költségvetési kiadások terhére hagyják jóvá.

A képviselő-testület tagjai a polgármester szóbeli előterjesztésében foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

30/2010./III.31./kt.határozat:

Vörs Község Önkormányzatának Képviselő-testülete Vörs község belterületén lévő járdák javítására, ezáltal állaguk megóvására az Önkormányzat 2010.évi költségvetési kiadásainak terhére bruttó 900.000.- Ft-ot hagy jóvá. 

A képviselő-testület felhatalmazza a polgármestert a munkálatok elvégzésére.

Határidő: azonnal

Felelős: Farkas László polgármester

5.2. Kultúrotthon ingyenes használatba adása 
Előadó: Farkas László polgármester

(Szóbeli előterjesztés)

Farkas László: 

Kérelemmel fordult az Önkormányzathoz Besenczki Tímea Vörs,  Kossuth Lajos u. 37.sz. alatti lakos, hogy a 2010.év április hó 17.napján tartandó lakodalmát a Vörs, Alkotmány u.29.sz. alatti Kultúrotthonban szeretné megtartani. Javasolja a képviselő-testületnek, hogy a Kultúrotthont fenti célra térítésmentesen biztosítsa a kérelmező részére.

A képviselő-testület tagjai a szóbeli előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

31/2010./III.31./kt.határozat:

Vörs Község Önkormányzatának Képviselő-testülete Besenczki Tímea Vörs, Kossuth Lajos u.37.sz. alatti lakos szóban előterjesztett kérelmének helyt ad, és kérelmező részére a 2010. április 17-én tartandó lakodalma lebonyolítására a Vörs, Alkotmány u.29.sz.alatt lévő Kultúrotthon térítésmentesen biztosítja.

Határidő: azonnal

Felelős: Farkas László polgármester

5.3. Németh László Balatonszentgyörgy, József Attila u.16.sz. alatti lakos „Csillagvári Huszárvágta” megrendezése iránti pénzbeni támogatás iránti kérelme
Előadó: Farkas László polgármester

(Szóbeli előterjesztés)

Farkas László:

Tájékoztatja a testület tagjait, hogy Németh László Balatonszentgyörgy József Attila u.16.sz. alatti lakos megkereste azzal, hogy mint a már hagyománnyá vált „Csillagvári Huszárvágta” egyik szervezője pénzbeni támogatást kérjen a megrendezéshez. A rendezvény megrendezésére májusban került volna sor, de tudomása szerint a balatonszentgyörgyi önkormányzat mint fő támogató nehéz anyagi helyzete miatt ez az időpont későbbre tolódik. Javasolja a testületnek, hogy jelenleg ne állapítson támogatást kérelmező részére, hanem ha már biztossá válik a rendezvény megrendezése, akkor támogassa anyagilag, és hatalmazza fel támogatás megállapítására.

A képviselő-testület tagjai a polgármester szóbeli előterjesztésében foglaltakat megismerték, megtárgyalták, azzal egyetértenek.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:
32/2010./III.31./kt.határozat:

Vörs Köszég Önkormányzatának Képviselő-testülete Németh László Balatonszentgyörgy, József Attila u.16.sz. alatti lakos, mint a Balatonszentgyörgy községben megrendezendő „Csillagvári Huszárvágta” rendezvény egyik szervezője – a rendezvény megrendezéséhez  pénzbeni támogatás iránti kérelmében foglaltakat megismerte, megtárgyalta.

A képviselő-testület a rendezvény megrendezésének bizonytalan volta miatt kérelmező részére jelenleg támogatást nem állapít meg.

A képviselő-testület felhatalmazza a polgármestert, hogy amennyiben a rendezvény időpontja kitűzésre kerül, akkor kérelmező részére a 2010.évi költségvetési kiadásai terhére 20.000.- Ft pénzbeni támogatást nyújtson.
Határidő: azonnal

Felelős: Farkas László polgármester

5.4. Rendőrkapitányság pénzbeni támogatás iránti kérelme

Előadó: Farkas László polgármester

(Szóbeli előterjesztés)
Farkas László:

Megkereste a Marcali Rendőrkapitány megkereste azzal, hogy amennyiben az Önkormányzat anyagi lehetőségei engedik, állapítson meg a képviselő-testület pénzbeni támogatást a Rendőrség részére, mert nagyon szűkős anyagi helyzetben vannak, olyan alacsony összeget kapnak az üzemanyag felhasználásra, hogy az már hónap közepére elfogy.
Javasolja a testületnek, hogy 50.000.- Ft támogatást állapítson meg.

A képviselő-testület  5 igen szavazattal, ellenszavazat és tartózkodás nélkül meghozta az alábbi határozatát:

33/2010./III.31./kt.határozat:

Vörs Község Önkormányzatának Képviselő-testülete a Marcali Rendőrkapitányság pénzbeni támogatás iránti kérelmet megismerte, megtárgyalta, kérelmező részére 50.000.- Ft támogatást állapít meg a 2010.évi költségvetési kiadásai terhére. Felhatalmazza a polgármestert a megállapodás aláírására.

Felkéri a pénzügyi főelőadót a megállapított támogatás átutalására.

Határidő: azonnal

Felelős: Farkas László polgármester

5.5. Pályázat benyújtása az Önhibájukon kívül hátrányos helyzetben lévő települési önkormányzatok 2010.évi támogatására vonatkozó igény benyújtásáról

Előadó: Farkas László polgármester

(A határozati javaslat jelen jkv. mellékletét képezi.)

Török Csilla körjegyző:

Az önkormányzat elfogadta a 2010.évi költségvetéséről szóló rendeletét, amelyben több a kiadási előirányzata, mint bevételi előirányzata. A hiányt vagy hitelfelvétellel, vagy pályázati úton lehetne pótolni. Javasolja a testületnek, hogy nyújtson be pályázatot az önhibáján kívül hátrányos helyzetbe került önkormányzatok pénzügyi támogatására.

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

34/2010./III.31./kt.határozat:

A) Vörs Község Önkormányzatának Képviselő-testülete A Magyar Köztársaság 2010. évi költségvetéséről szóló 2009. évi CXXX törvény 45.§ (1) bekezdése  és 6. számú melléklet 1. pontja  (továbbiakban: 6. számú melléklet) alapján támogatási igényt nyújt be az önhibájukon kívül hátrányos helyzetben lévő települési önkormányzatok támogatására.

B) Vörs Község Önkormányzatának  Képviselő-testülete az önhibájukon kívül hátrányos helyzetben lévő települési önkormányzatok támogatásának igényléséhez a fenti törvény alapján a következő nyilatkozatot teszi:


I. b) Az önkormányzat lakosságszáma 2009. január 1-jén 1000 fő alatti, és a Balatonszentgyörgy székhelyű körjegyzőséghez tartozik. A körjegyzőségbe tartozó települések megnevezése: Balatonszentgyörgy-Hollád-Tikos-Vörs

II. b) Az önkormányzat a polgármesteri hivatalon (körjegyzőségen ) túl intézmény(eke)t nem tart fenn, azonban Balatonszentgyörgy székhelyű –külön jogszabály szerint létrehozott – társulásban részt vesz. 

Társulás keretében ellátott feladat(ok) megnevezése, felsorolása: óvodai nevelés, általános iskolai oktatás.

A társult feladat megjelölésével az egyes társulásba tartozó önkormányzatok megnevezése: Balatonberény – Balatonszentgyörgy – Hollád – Tikos – Vörs

(Amennyiben egy társulás több feladat ellátására jön létre, akkor elegendő a társulásban részt vevő településeket egy alkalommal megnevezi.

III. 2. Az önkormányzat lakosság száma 2009. január 1-én 1500 fő vagy az alatti és 

2.3. a többcélú kistérségi társulások támogatása keretében ösztönzött az alábbiak szerinti feladatait  társulásban (intézményi  vagy többcélú kistérségi társulás keretében )látja el, intézményeit társulásban (intézményi társulásban) tatja fenn 2010. január 1. után:

· szociális alapszolgáltatási feladat:

· szociális étkeztetés 

· családsegítés

· házi segítségnyújtás

· gyermekjóléti alapellátási feladat:

· gyermekjóléti szolgáltatás

· gyermekek napközbeni ellátása;

· belső ellenőrzési feladat.

IV. Az önkormányzat Vörs magánszemélyek kommunális adó, iparűzési helyi adó bevezetéséről döntött, és költségvetésében ilyen bevételt tervez és a gazdálkodása során realizál.

V.  b) Az önkormányzat a 2009 évi zárszámadására  vonatkozóan az Ötv. 92/A. §-a alapján könyvvizsgálatra nem kötelezett.

bb) és a zárszámadásának hitelesítésével könyvvizsgálót saját döntése alapján sem bízott meg.

Határidő: azonnal

Felelős: Farkas László polgármester

5.6. Zárt ülés elrendelése

A képviselő-testület egyhangúlag a következőkben tárgyalandó ügyekre – jellegük miatt – zárt ülést rendel el.

k.m.f.t.

Farkas László









Török Csilla

polgármester









körjegyző

